User talk:TaeKwonDoGRE

Κατερίνα Αγγελοπούλου
Η Κατερίνα Αγγελοπούλου είναι αθλήτρια του Ταε Κβον Ντο με πολλές διακρίσεις τόσο εντός όσο και εκτός συνόρων. Γεννήθηκε στις 7 Ιουλίου το 2001 στην πρωτεύουσα του νομού Αχαΐας και μεγαλύτερη πόλη της Πελοποννήσου, την Πάτρα. Είναι κάτοχος μαύρης ζώνης στο άθλημά της, όπως επίσης και δύο παγκόσμιων νταν. Η πατρινή πρωταθλήτρια ξεκίνησε την καριέρα της, σε ένα τόσο δυναμικό άθλημα, όπως το Ταε Κβον Ντο, από τον αθλητικό σύλλογο Α.Σ Αγωγή Πατρών, εκεί όπου ήταν μέλος και ο αδερφός της και εξίσου δυνατός αθλητής, Λεωνίδας. Στην πορεία, έγινε μέλος του συλλόγου ΑΓΣ. Δύναμη Πατρών με μεταγραφή (Αξίζει να σημειωθεί ότι ο ΑΓΣ Δύναμη Πατρών είναι ένας από τους καλύτερους συλλόγους, αυτού του περιεχομένου, σε ολόκληρη τη χώρα). Είναι γνωστό πως ένα τέτοιο άθλημα, με τόσες απαιτήσεις και στερήσεις, είναι για λίγους, καθώς έρευνες δείχνουν πως ένας στους δέκα αθλητές που το ξεκινούν συνεχίζει ενώ οι υπόλοιποι "καταθέτουν τα όπλα" πριν καν φτάσουν στη μαύρη ζώνη. Η νεαρή αθλήτρια έχει εκπροσωπήσει τη χώρα μας αρκετές φορές σε πρωταθλήματα υψηλού επιπέδου στο εξωτερικό και μας έχει κάνει περήφανους με τις διακρίσεις της και τις καταπληκτικές τις εμφανίσεις. Πρόκειται για μια αθλήτρια με εντυπωσιακά λακτίσματα και απέραστα μπλοκ. Είναι ευνοημένη από την ψηλόλιγνη κορμοστασιά της στην οποία ωφείλει πολλά. Από το 2012 η Κατερίνα αγωνιζόταν στις διοργανώσεις παίδων-κορασίδων. Ξεκίνησε από τα -37kg και το 2015 αγωνίστηκε για τελευταία φορά στις κορασίδες στην κατηγορία των -47kg, με τελευταία εμφάνιση στο Α' Πανελλήνιο Κύπελλο, όπου όλοι οι παρευρεθέντες έμειναν έκπληκτοι από τους καταπληκτικούς της αγώνες. Φέτος της δίνεται η ευκαιρία να αγωνιστεί στα πρωταθλήματα εφήβων-νεανίδων, όπου θα δηλωθεί στην κατηγορία των -46Kg. Η Ελληνική Ομοσπονδία είναι αρκετά ικανοποιημένη από τις επιδώσεις της μικρής και ελπίζει να συνεχίσει σε αυτούς τους ρυθμούς. Όλοι οι Έλληνες είμαστε στο πλευρό της και της ευχόμαστε ότι καλύτερο και πάντα επιτυχίες.